El Club de Patinatge Artístic Rodaments celebra el II Torneig de nivells
2025-07-24

Diumenge que ve 28 d’abril, els amants del patinatge tenen una cita a Burjassot. El Pavelló Cobert del Poliesportiu Municipal albergarà, organitzat pel Club de Patinatge Artístic Rodaments, el II Torneig de nivells Rodaments. La competició compta amb la col·laboració de l’Ajuntament, a través de la Regidoria d’Esports, dirigida per Juan Gabriel Sánchez.

Des de primera hora del matí, les patinadores del CPA Rodaments saltaran a la pista al costat de la resta de participants de diferents clubs de la província de València que també participaran en la competició que tindrà dos moments de lliurament de trofeus, sobre les 13.30 hores i, una vegada finalitzat el Torneig, sobre les 20.00 hores.

El Club Rodaments anima a la ciutadania a passar-se pel Poliesportiu i conéixer esta competició i la bellesa del patinatge artístic.